በስድስት ወራት ውስጥ 90ሺ ጉዳዮች ውሳኔ አግኝተዋል
አዲስ አበባ፡- በ2012 በጀት ዓመት የመጀመሪያ ስድስት ወራት 90ሺ ጉዳዮች ውሳኔ ማግኘታቸውን የጠቅላይ ፍርድ ቤት ፕሬዚዳንት ገለጹ፡፡ የፌዴራል ዳኞች ወርሃዊ የእርስ በርስ መማማሪያ መድረክ ተካሄደ፡፡ የመማማሪያ መድረኩ
ከትናንት
በስቲያ
ሲካሄድ
የጠቅላይ
ፍርድ
ቤት
ፕሬዚዳንት
ወይዘሮ
መዓዛ
አሸናፊ
እንደገለጹት፤
የፌዴራል
ዳኞች
ባለፉት
ስድስት
ወራት
ብቻ
ለ90ሺ ጉዳዮች ውሳኔ
ሰጥተዋል።
ይህም
የእቅዱን
104 በመቶ
ነው።
ዳኞች
ሕዝብን
በትህትና
በማገልግልና
ጥራት
ያለው
ውሳኔ
ለመስጠት
በተቻላቸው
አቅም
ጥረት
እያደረጉ
መሆኑን
የገለጹት
ፕሬዚዳንቷ፤የፌዴራል
ዳኞች
ሕግን
መሠረት
አድርገው
በነፃነትና
በትህትና
ሕዝብን
እያገለገሉ
መሆኑን
አመልክተዋል፡፡ እንደ
ወይዘሮ መዓዛ ገለጻ፤
ጠቅላይ ፍርድ ቤቱ
የፍርድ ቤቶችን አሠራር
አቅም ለማሳደግና ለመለወጥ
የሦስት ዓመታት የማሻሻያ
ሥራዎችን እየቀረጸ ነው።
ለሕዝብ ተወካዮች ምክር
ቤትም ሁለት የሕግ
ማሻሻያዎች ልኳል። የፍትህ ሥርዓቱን ለማሻሻል እየተሰራ ነው ያሉት ወይዘሮ መዓዛ፤ ዳኞችም ሥራቸውን በጥራት በማከናወን ኅብረተሰቡን ከጎናቸው በማድረግ አገልግሎታቸውን የበለጠ ማሳደግ እንደሚገባቸው አመልክተዋል።በወርሃዊ የእርስ በርስ መማማሪያ መድረኩ ላይ በካሊፎርኒያ ስቴት ዩኒቨርሲቲ የፖለቲካል ሳይንስ ምሁሩ ፕሮፌሰር አለማየሁ ገብረማርያም፤ «ሕገ መንግሥትና ፍርድ ቤቶች» በሚል ርዕስ የመወያያ ሀሳብ አቅርበዋል፡፡ፕሮፌሰሩ፤ በሰጡት ማብራሪያ ፍርድ ቤቶች የሕገ መንግሥቱ ጠባቂ ናቸው። ያለ ፍርድ ቤቶች ጥብቅና ሕገ መንግሥቱ አይኖርም። ከምክር ቤት በአብላጫ ድምጽ የሚመጡትን የፖለቲካል ውሳኔዎች ሕግ ከመሆናቸው በፊት ፍርድ ቤቶች በሕገ መንግሥቱ በማንጸር እንዲወጡ ያደርጋሉ። ይህም በአንድ አገር ውስጥ ዴሞክራሲ፣ ነፃነት፣ ፍትህና እኩልነትና ሌሎች መብቶች እንዲኖሩ ያደርጋሉ። ዳኞች ለሕገ መንግሥቱ መጠበቅና ለሕግ የበላይነት መረጋገጥ የማይተካ ሚና አላቸው። በአንድ አገር ውስጥ ዳኞች ሥራቸውን በነፃነትና በአግባቡ ካልሰሩ ፍትህ እናመጣለን ማለት መፈክር ብቻ መሆኑን ተናግረዋል።የዳኞች ኃላፊነት ሸክም ነው ያሉት ፕሮፌሰሩ፤ ሥራቸውን በሰብዓዊነት፣ በተስተካከለ ህሊና፣ በላቀ እውቀትና አስተሳሰብ፣ በሞራል ልዕልና፣ በሩቅ አሳቢነትና ሁሉን አካታች በሆነና በፍትሀዊነትና በጥልቀት በመመርመር አገልግሎት መስጠት እንዳለባቸው አሳስበዋል። ተሳታፊ ዳኞች «በኢትዮጵያ ሕገ መንግሥቱን የመተርጎም ሥልጣን ለፌዴሬሽን ምክር ቤት» መሰጠቱን በማንሳት አስተያየት እንዲሰጡ የተጠየቁት ፕሮፌሰር አለማየሁ፤ ሕገ መንግሥቱ በተለያየ አገር በተለያየ አካላት ይተረጎማል። ሆኖም ከአስፈፃሚው ጋር መደረብ የለበትም። ገለልተኛ መሆን አለበት። በኢትዮጵያ ይህ እንዲሆን ዳኞች ከፌዴሬሽን ምክር ቤት ጋር ተቀራርቦ መወያየት። የሕግ ፕሮፌሰሮችና የሕግ ባለሙያዎች ጋር አብሮ በመሆን የአሁኑን አካሄድ በጥልቀት መመርመር፣ ሁሉን አሳታፊ በሆነ መንገድ በመወያየት መፍትሄ ማምጣት እንደሚቻልም መክረዋል።አዲስ ዘመን ካቲት 8/2012አጎናፍር ገዛኸኝ